Diari Oficial de la Generalitat Valenciana


Sumari del DOGV 6215, del 26-02-2010 (2010/1878)

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministerio de Ciencia e Innovación, la Generalitat i l'Associació d'Investigació de la Indústria del Joguet, Connexes i Afins (AIJU), per a la selecció i execució del projecte Ampliació del Laboratori de Seguretat Física de Productes Infantils i del Laboratori d'Energia i Piles d'Hidrogen per al seu ús en joguets i altres productes relacionats amb l'oci, i equipament del laboratori", cofinançat pel FEDER.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6215

Data del DOGV
:   26-02-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/1878


Data del document
:   18-02-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * cooperació administrativa
    * administració central
    * associació

RESOLUCIÓ de 18 de febrer de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni entre el Ministerio de Ciencia e Innovación, la Generalitat i l'Associació d'Investigació de la Indústria del Joguet, Connexes i Afins (AIJU), per a la selecció i execució del projecte Ampliació del Laboratori de Seguretat Física de Productes Infantils i del Laboratori d'Energia i Piles d'Hidrogen per al seu ús en joguets i altres productes relacionats amb l'oci, i equipament del laboratori", cofinançat pel FEDER.  
 [2010/1878]  
El Ministeri de Ciència i Innovació, la Generalitat i l'Associació d'Investigació de la Indústria del Joguet, Connexes i Afins (AIJU) han subscrit, després de la tramitació prèvia reglamentària, el 15 de desembre de 2009, el conveni per a la selecció i execució del projecte Ampliació del Laboratori de Seguretat Física de Productes Infantils i del Laboratori d'Energia i Piles d'Hidrogen per al seu ús en joguets i altres productes relacionats amb l'oci, i equipament del laboratori, cofinançat pel FEDER.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0240/2010, i que figura com a annex d'esta resolució.  
València, 18 de febrer de 2010.- El director general del Secretariat del Consell: Ángel Mompó Romero.  
Conveni entre el Ministeri de Ciència i Innovació, la Generalitat Valenciana i l'Associació d'Investigació de la Indústria del Joguet, connexes i afins (AIJU), per a la selecció i execució del projecte Aampliació del Laboratori de Seguretat Física de Productes Infantils i del Laboratori d'Energia i Piles d'Hidrogen per al seu ús en joguets i altres productes relacionats amb l'oci, i equipament del laboratori", cofinançat pel FEDER.  
Madrid, 15 de desembre de 2009  
Reunits  
D'una banda, Cristina Garmendia Mendizábal, ministra de Ciència i Innovació, nomenada per Reial Decret 436/2008, de 12 d'abril, que actua en virtut de l'article 13.3 de la Llei 6/1997, de 14 d'abril, d'Organització i Funcionament de l'administració General de l'Estat, i la disposició addicional tretzena de la Llei 30/1992, de Règim Jurídic de les Administracions Públiques i del Procediment Administratiu Comú.  
D'altra banda, Vicente Rambla Momplet, conseller d'Indústria, Comerç i Innovació i vicepresident primer del Consell, segons Decret 13/2009, de 27 d'agost, del president de la Generalitat, en l'exercici de les atribucions que li atorga la Llei 5/1983, de 30 de desembre, del Consell, i expressament facultat per a este acte per Acord del Consell.  
D'una altra, Santiago Gisbert Soler, en qualitat de director d'investigació de l'Associació d'Investigació de la Indústria del Joguet, Connexes i Afins (AIJU), amb CIF G-03182862, entitat domiciliada en l'av. de la Indústria, núm. 23, CP 03150 d'Ibi (Alacant), i inscrita el 12 de març de 1987 en el Registre Nacional d'Associacions del Ministeri de l'Interior, amb el número 71.245, que intervé en virtut de l'escriptura d'apoderament atorgada davant el notari d'Ibi, Sr. Manuel Uña Lloréns, el 20 de març de 1991.  
Com que es reconeixen mútuament plena capacitat per a subscriure este acte,  
Exposen  
1. Que d'acord amb el Reglament (CE) núm. 1.083/2006, del Consell d'11 de juliol de 2006, pel qual s'establixen les disposicions generals relatives al Fons Europeu de Desenrotllament Regional, al Fons Social Europeu i al Fons de Cohesió i al Reglament (CE) núm. 1.828/2006, de la Comissió, de 8 de desembre de 2006, pel qual es fixen normes de desenrotllament per al Reglament (CE) núm. 1.083/2006, del Consell, els criteris de selecció de les operacions cofinançades pel Fons Europeu de Desenrotllament Regional s'establixen en els corresponents comités de seguiment dels programes operatius aprovats per decisió de la Comissió Europea.  
2. Que d'acord amb el que s'establix en els criteris de selecció aprovats pel Comité de Seguiment del Programa Operatiu FEDER 2007-2013, d'Investigació, Desenrotllament i Innovació per i per a Benefici de les Empreses - Fons Tecnològic, aprovat per decisió de la Comissió Europea de 7 de desembre de 2007, la selecció de projectes d'infraestructures científiques es farà a través de convenis de col·laboració entre l'administració general de l'Estat i les administracions públiques autonòmiques corresponents, identificats com a prioritaris per les comunitats autònomes i que permeten evitar duplicitats i mancances a escala estatal.  
3. Que la Llei 38/2003, de 17 de novembre, General de Subvencions, establix que les subvencions finançades a càrrec de fons de la Unió Europea es regiran per les normes comunitàries aplicables en cada cas.  
4. Que correspon a l'Estat el «foment i la coordinació general de la investigació científica i tècnica», d'acord amb l'article 149.1.15 de la Constitució. De forma específica, segons el Reial Decret 524/2009, de 7 d'abril, pel qual es reestructuren els departaments ministerials, desplegat pel Reial Decret 640/2009, de 17 d'abril, correspon al Ministeri de Ciència i Innovació la proposta i l'execució de la política del Govern en matèria d'investigació científica, desenrotllament tecnològic i innovació. Tot això d'acord amb els objectius que es concreten en el vigent Pla Nacional d'Investigació Científica, Desenrotllament i Innovació Tecnològica 2008-2011, juntament amb les idees de la Comissió Europea sobre construcció de l'Espai Europeu d'Investigació i les directrius estratègiques comunitàries en matèria de cohesió.  
5. Que correspon a la Comunitat Valenciana promoure la investigació científica i tècnica, en virtut de les competències exclusives que en l'esmentada matèria li atorgue l'article 52.2 de l'Estatut d'Autonomia. En concret, a la Conselleria d'Indústria, Comerç i Innovació, i en virtut del Decret 19/2009, de 3 de novembre, del president de la Generalitat, pel qual es determinen les conselleries en què s'organitza l'administració de la Generalitat, li corresponen les competències en investigació i innovació tecnològica. En particular, esta conselleria té entre les seues prioritats la coordinació i potenciació de les xarxes i estructures d'articulació entre els agents del sistema regional d'innovació, així com el disseny i la posada en marxa de plans i infraestructures d'investigació industrial, desenrotllament tecnològic i innovació.  
6. Que l'Associació d'Investigació de la Indústria del Joguet, Connexes i Afins (AIJU) és una associació d'empreses sense ànim de lucre acollida a la Llei Orgànica 1/2002, de 22 de març, les funcions de la qual es definixen en els seus estatuts i les actuacions de la qual van dirigides entre altres fins a contribuir a la promoció i execució de la investigació i el desenrotllament, d'acord amb els criteris de l'interés general; i orienta la seua activitat a impulsar la innovació tecnològica de les empreses i la transferència d'I+D+I desenrotllada pels organismes d'investigació de la Comunitat Valenciana.  
7. Que l'Associació d'Investigació de la Indústria del Joguet, Connexes i Afins (AIJU), per a executar este projecte, se sotmetrà al que s'ha disposat en la Llei 30/2007, de 30 d'octubre, de Contractes del Sector Públic.  
8. Que el Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+i, gestiona fons del Fons Europeu de Desenrotllament Regional (FEDER) destinats a finançar actuacions dirigides a afavorir el desenrotllament regional a través de la investigació.  
9. Que el Ministeri de Ciència i Innovació i la Generalitat Valenciana han analitzat els projectes d'infraestructures científiques que responen a les necessitats de desenrotllament econòmic de la comunitat autònoma i consideren que han de ser objecte de cofinançament pel FEDER aquells amb una capacitat més gran de transformar els resultats de la investigació en productes i servicis d'alt valor afegit.  
Per tot això, les parts acorden celebrar el present conveni que es regirà per les següents:  
Clàusules  
Primera. Objecte del conveni   
L'objecte del present conveni és la selecció de projectes d'infraestructures científiques que han de ser objecte de cofinançament pel FEDER per respondre a les necessitats de desenrotllament econòmic de la regió i tenir capacitat de transformar els resultats de la investigació en productes i servicis d'alt valor afegit.   
També és objecte del present conveni l'establiment de les obligacions i els drets de l'organisme beneficiari dels fons FEDER aplicats per a l'execució dels projectes seleccionats.  
Segona. Projectes seleccionats   
Els projectes d'infraestructures que es portaran a cap són els assenyalats en l'annex I.  
Tercera. Pressupost, finançament i compromisos de les parts   
El Ministeri de Ciència i Innovació es compromet que el projecte seleccionat siga cofinançat pel FEDER amb fons assignats a la Direcció General d'Investigació i Gestió del Pla Nacional d'I+D+I, en concret, a càrrec de la categoria de despesa 02, del Programa Operatiu FEDER 2007-2013 d'Investigació, Desenrotllament i Innovació per i per a Benefici de les Empreses - Fons Tecnològic, en una quantia del 70% de l'import de la despesa total elegible de les actuacions pressupostades en el quadre resum del Pla d'Actuacions i Aportacions que ascendixen a 1.060.611,00 euros; per tant, l'aportació del FEDER serà de 742.427,70 euros.  
1. A fi de garantir l'execució dels projectes i evitar la possible pèrdua de recursos comunitaris assignats a l'Estat espanyol per aplicació de l'article 93 del Reglament (CE) núm. 1.083/2006, del Consell, d'11 de juliol de 2006, el Ministeri de Ciència i Innovació avançarà a l'Associació d'Investigació de la Indústria del Joguet, Connexes i Afins (AIJU), l'import corresponent al cofinançament de FEDER. Així mateix, concedirà un préstec a favor del dit organisme per l'import necessari per a completar el 100% del cost total elegible dels projectes. Tant la bestreta com el préstec es faran a càrrec de la partida pressupostària 20.66.741R.560.  
2. La Conselleria d'Indústria, Comerç i Innovació de la Generalitat Valenciana aportarà, a través de l'IMPIVA (Institut de la Petita i Mitjana Indústria de la Generalitat Valenciana), el cofinançament nacional (30% del cost total elegible) a través de línies nominatives anuals al llarg de deu exercicis pressupostaris, que inclouen el compliment per part de l'Associació d'Investigació de la Indústria del Joguet, Connexes i Afins (AIJU) dels requisits legals per a ser beneficiària. El pagament de l'esmentat finançament al beneficiari s'efectuarà durant el període de devolució del préstec en el tram de cofinançament nacional, després de la justificació prèvia de les despeses realitzades i amb el límit de la quota anual corresponent segons la taula d'amortitzacions de l'annex II. El finançament previst queda condicionat a l'existència de consignació pressupostària, adequada i suficient, que amb esta finalitat destine la Generalitat en les corresponents lleis de pressupostos.  
3. L'Associació d'Investigació de la Indústria del Joguet, Connexes i Afins (AIJU), que serà el beneficiari de les ajudes FEDER, es compromet a realitzar les actuacions i a efectuar les despeses elegibles compromeses per a la finalitat amb què apareixen en el quadre resum del Pla d'Actuacions i Aportacions i en l'annex I del conveni, per un import de 1.060.611,00 euros, i a justificar-les davant la Direcció General d'Investigació i Gestió del Pla Nacional d'I+D+I en els distints períodes de certificació que té establits, d'acord amb la normativa nacional i comunitària sobre fons FEDER. Així mateix, s'obliga a tornar el préstec que se li concedisca i, si és el cas, la bestreta, en els termes que es pacten en la clàusula cinquena.  
Resum del Pla d'Actuacions i de les aportacions del FEDER   
  
\* \* \* \* \*  
Resumen del Plan de Actuaciones y de las aportaciones del FEDER   
4. L'Associació d'Investigació de la Indústria del Joguet, Connexes i Afins (AIJU), en la condició de beneficiari, tindrà l'obligació de justificar a la Direcció General d'Investigació i Gestió del Pla Nacional d'I+D+I les despeses elegibles realitzades en l'execució dels projectes, i haurà de complir la normativa comunitària que regula els fons estructurals i en particular el FEDER i les instruccions que, en aplicació de l'esmentada normativa, establisquen la Comissió Europea, la mateixa Direcció General d'Investigació i Gestió del Pla Nacional d'I+D+I, i també l'Autoritat de Gestió i el Comité de Seguiment del Programa Operatiu.  
5. AIJU, en la condició de beneficiària, es compromet a facilitar a l'IMPIVA, amb anterioritat al primer pagament corresponent al cofinançament nacional, una còpia de la liquidació finalment acceptada i certificada per la Direcció General d'Investigació i Gestió del Pla Nacional d'I+D+I, així com a donar compte de les minoracions o revocacions que li pogueren ser aplicades amb posterioritat per qualsevol dels organismes de gestió dels fons comunitaris.  
Quarta. Subjecció a la normativa FEDER  
Les despeses que es justifiquen a la Direcció General d'Investigació i Gestió del Pla Nacional d'I+D+I estaran incloses entre les considerades elegibles per la normativa europea per als fons FEDER. Així mateix, hauran de respondre per la totalitat de la despesa elegible i ajustar-se a tot el que es disposa en l'esmentada normativa.  
El suport a esta actuació serà compatible amb els d'altres ajudes o subvencions, qualsevol que en siga la naturalesa i l'entitat que les concedisca, sempre que conjuntament no superen el cost total de l'actuació subvencionada, ni el cofinançament FEDER supere el 70% del total, i es respecte la normativa comunitària en esta matèria. Caldrà comunicar a la Direcció General d'Investigació i Gestió del Pla Nacional d'I+D+I, si és el cas, tant l'import de les mencionades ajudes com l'origen.  
Cinquena. Amortització del préstec i de la bestreta reemborsable  
L'Associació d'Investigació de la Indústria del Joguet, Connexes i Afins (AIJU) tornarà al Ministeri de Ciència i Innovació el préstec concedit (318.183,30 euros) i el FEDER compensarà la bestreta corresponent a l'aportació comunitària (742.427,70 euros).  
1) Devolució préstec concedit pel Ministeri de Ciència i Innovació (318.183,30 euros): el termini d'amortització serà de deu anys, mitjançant reemborsos anuals, amb una carència de tres anys, segons el quadre d'amortització que s'inclou com a annex II. El tipus d'interés serà del 0%.  
2) Devolució aportació FEDER avançada pel Ministeri de Ciència i Innovació (742.427,70 euros): el lliurament de l'ajuda provinent del FEDER es farà en formalització, sense eixida física de fons, i s'aplicarà a l'amortització de la bestreta reemborsable. Si els fons FEDER percebuts no foren suficients per a amortitzar els fons avançats, el beneficiari ingressarà la diferència en el Tresor Públic abans del transcurs de dos anys comptats des de la data de finalització del termini d'execució dels projectes indicat en la clàusula huitena.  
L'Associació d'Investigació de la Indústria del Joguet, Connexes i Afins (AIJU), que no està sotmesa a règim pressupostari públic, registrarà d'acord amb els principis comptables que li resulten d'aplicació, l'ingrés de los fons la contrapartida dels quals és un deute.  
Quan es reben els fons del FEDER, la Direcció General d'Investigació i Gestió del Pla Nacional d'I+D+I ho comunicarà a l'Associació d'Investigació de la Indústria del Joguet, Connexes i Afins (AIJU), de manera que podran reconéixer la subvenció rebuda de la Unió Europea mitjançant el registre de la subvenció d'acord amb els principis comptables que hi són d'aplicació, cosa que al seu torn permetrà cancel·lar el corresponent deute.  
Sisena. Seguiment i avaluació  
Per a garantir la correcta execució i el seguiment del que s'ha pactat en este conveni es constituirà una Comissió de Seguiment integrada per dues persones designades pel Ministeri de Ciència i Innovació, dues designades per la Conselleria d'Indústria, Comerç i Innovació, i d'acord amb el que s'ha disposat en l'article 27.1.b) de la Llei 6/ 1997, de 14 d'abril, d'Organització i Funcionament de l'administració General de l'Estat, una designada per la Delegació de Govern a la Comunitat Valenciana. Les persones designades pel Ministeri de Ciència i Innovació seran nomenades per la Direcció General d'Investigació i Gestió del Pla Nacional d'I+D+I. La presidència de la Comissió correspon al Ministeri de Ciència i Innovació, a través de la Direcció General d'Investigació i Gestió del Pla Nacional d'I+D+I, sense vot de qualitat.  
Esta Comissió realitzarà el seguiment de les actuacions del conveni i resoldrà els dubtes i les controvèrsies que pogueren sorgir en l'aplicació i interpretació de les seues clàusules. La Comissió de Seguiment es reunirà totes les vegades que ho sol·licite algun dels seus membres.  
Setena. Entrada en vigor, duració i resolució del conveni   
El present conveni entrarà en vigor en el moment de la firma i la seua vigència finalitzarà quan s'hagen complit totalment les obligacions de les parts.  
Seran causes de resolució les següents:  
a) L'acord exprés i escrit de les parts.  
b) L'incompliment per alguna de les parts de qualsevol de les prescripcions incloses en este conveni, cosa que serà comunicada per aquella que la invoque a la resta de manera fefaent, després de l'audiència prèvia d'estes i amb un mes d'antelació.   
c) La denúncia escrita formulada per qualsevol de les parts amb una antelació mínima de dos mesos respecte de la data en què es vulga considerar finalitzat.  
Si l'incompliment fóra imputable a l'organisme beneficiari o fóra este el que formulara la denúncia, haurà de tornar l'import no invertit amb els interessos de demora corresponents a l'import no invertit pel temps que haja estat a la seua disposició, tant de la quantitat anticipada com del préstec, en els termes que determine la Direcció General d'Investigació i Gestió del Pla Nacional d'I+D+I sense perjudici del tractament que, respecte a la destinació dels fons de la Unió Europea, establisca la normativa comunitària.   
Quant a la forma en què hauran de concloure's els projectes, s'actuarà d'acord amb les normes específiques reguladores del FEDER i els fons estructurals.   
Huitena. Termini d'execució dels projectes  
El projecte identificat en l'annex I haurà de finalitzar-ne l'execució abans del 31 de desembre del 2012. Este termini podrà ser prorrogat pel Ministeri de Ciència i Innovació a sol·licitud raonada de l'organisme beneficiari.  
Novena. Publicitat de les actuacions  
Les parts firmants es comprometen a fer constar la col·laboració del Ministeri de Ciència i Innovació i de la Generalitat Valenciana en totes les activitats informatives o de promoció en relació amb les actuacions previstes en este conveni. Així mateix, es comprometen a observar estrictament la normativa aplicable en matèria de publicitat dels fons estructurals que cofinançen les actuacions.  
Desena. Règim jurídic i resolució de controvèrsies  
Este conveni és de caràcter administratiu, dels previstos en l'article 4.1.c) de la Llei 30/2007 de 30 d'octubre, de Contractes del Sector Públic, per la qual cosa queda fora del seu àmbit d'aplicació, sense perjudici de l'aplicació dels principis i criteris que s'hi contenen per a resoldre els dubtes i les llacunes que pogueren produir-se.  
Les controvèrsies sobre la interpretació i execució del present conveni de col·laboració seran resoltes de mutu acord entre les parts en la Comissió prevista en la clàusula sisena del conveni. Si no es poguera aconseguir el dit acord, les possibles controvèrsies hauran de ser resoltes en la forma prevista en la Llei 29/1998, de 13 de juliol, Reguladora de la Jurisdicció Contenciosa Administrativa.  
Com a prova de conformitat, les parts firmen el present conveni, en triple exemplar i amb un únic efecte, al lloc i en la data indicats.Associació d'Investigació de la Indústria del Joguet, Connexes i Afins (AIJU)  
Ministeri de Ciència i Innovació  
Cristina Garmendia Mendizábal  
Ministra de Ciència i Innovació  
Generalitat Valenciana  
Vicente Rambla Momplet  
Conseller d'Indústria, Comerç i Innovació i vicepresident primer del Consell  
Associació d'Investigació de la Indústria del Joguet, Connexes i Afins (AIJU)  
Santiago Gisbert Soler  
Director d'Investigació de l'Associació d'Investigació de la Indústria del Joguet, Connexes i Afins (AIJU)  
ANNEX I  
AL CONVENI ENTRE EL MINISTERI DE CIÈNCIA I INNOVACIÓ, LA GENERALITAT VALENCIANA I L'ASSOCIACIÓ D'INVESTIGACIÓ DE LA INDÚSTRIA DEL JOGUET, CONNEXES I AFINS (AIJU), PER A LA SELECCIÓ I L'EXECUCIÓ DEL PROJECTE "AMPLIACIÓ DEL LABORATORI DE SEGURETAT FÍSICA DE PRODUCTES INFANTILS I DEL LABORATORI D'ENERGIA I PILES D'HIDROGEN PER AL SEU ÚS EN JOGUETS I ALTRES PRODUCTES RELACIONATS AMB L'OCI, I EQUIPAMENT DEL LABORATORI", COFINANÇAT PEL FEDER.  
INTRODUCCIÓ   
L'Associació d'Investigació de la Indústria del Joguet, Connexes i Afins (AIJU) es funda el juny de 1985, a iniciativa de l'Institut de la Petita i Mitjana Indústria de la Generalitat Valenciana (IMPIVA) i de l'Associació Espanyola de Fabricants de Joguets (AEFJ), a fi de donar suport al desenrotllament del sector industrial del joguet. És una entitat privada sense ànim de lucre, situada a Ibi, al centre geogràfic espanyol de la fabricació del joguet, on es concentra la major densitat de fàbriques del sector d'Espanya, per a permetre als fabricants del joguet tenir accés i coneixement de les noves tecnologies.   
AIJU té més de 580 socis pertanyents, majoritàriament, a la indústria valenciana. Del nombre total de socis, un 40 per cent són fabricants de joguets- són socis més del 85 per cent d'empreses del joguet existents, que representen més del 98 per cent de la facturació total del sector, un 42 per cent pertanyen a la indústria auxiliar (tallers de fabricació de matrius, subministradors de material, tint, tèxtil, maquinària i altres), i la resta correspon a altres sectors.   
Atenent la seua procedència, el 70 per cent dels associats s'ubiquen a la Comunitat Valenciana; el 29,2% a la resta d'Espanya (la meitat d'ells a Catalunya), i el 0,8% restant a l'estranger. En l'àmbit de la Comunitat Valenciana, el 44 per cent procedixen de la localitat d'Ibi, el 9 per cent de la població de Castalla i el 12,5 per cent d'Onil, mentre que la resta de la Comunitat representa un 34,5 per cent del total dels seus associats en esta regió. AIJU ha anat creixent, progressivament, en la prestació de servicis i assessorament a altres indústries de la zona. En este sentit, actualment estan asso­ciades més del 40 per cent de les empreses industrials instal·lades a la Vall del Joguet (Ibi, Onil, Castalla, Tibi i Biar).   
La professionalitat i l'experiència adquirides al llarg dels anys avalen AIJU, també coneguda amb el nom d'Institut Tecnològic del Joguet, com una institució que treballa per a millorar el futur de la indústria del joguet. Un futur que, d'altra banda, es caracteritza per la supressió de fronteres nacionals i que troba la seua millor expressió en la implantació del Mercat Únic Europeu. Tot això està encaminat cap al continu desenrotllament de la indústria del joguet, al si de la qual AIJU té un paper d'assessor en diverses activitats.   
La inclusió en la Xarxa d'Instituts Tecnològics de la Comunitat Valenciana (REDIT) potencia la seua imatge com una associació que treballa intensament a favor del desenrotllament del sector del joguet.   
D'altra banda, AIJU pertany també a diversos organismes i institucions que avalen la professiona­litat i qualitat dels seus treballs. Així, l'associació és membre de l'Entitat Nacional d'Acreditació (ENAC) i de l'Associació Espanyola de la Normalització i Certificació (AENOR). També està acre­ditada per la Direcció General d'Innovació Industrial i Tecnologia del Ministeri d'Indústria i Ener­gia i pel Ministeri de Sanitat i Consum.  
L'objectiu principal d'AIJU és fer accessibles les millores en tecnologies de producció i disseny a les xicotetes i mitjanes empreses del sector que, per les seues característiques, no poden tenir accé­s individualment a les noves tecnologies emergents. Per a aconseguir l'èxit, AIJU el componen un grup de 70 professionals distribuïts en les diferents àrees d'activitat, juntament amb la infraestructura necessària. L'institut disposa dels departaments següents:   
- Laboratori d'assaigs: on entre les seues activitats es porten a cap proves de seguretat per a joguets, articles de puericultura i parcs infantils, caracterització de materials, pro­pietats elèctriques, R&D de materials i processos.   
- Pedagogia i producte: on entre les seues activitats es porten a cap estudis de l'ús dels joguets, guia del joguet, test de prototipus.   
- Administració: on entre les seues activitats es porten a cap activitats financeres i d'ad­ministració, assessorament en projectes.   
- Informació: on entre les seues activitats es porten a cap la gestió de bases de dades, ofici­na de diversificació.   
- Formació: on entre les seues activitats es troba disposar d'un centre d'ensenyament obert, cursos de formació professional, selecció de personal.   
- Sistemes de gestió i projectes: on entre les seues activitats es porten a cap el desenrotllament de sistemes informatitzats, digitalització i CNC, qualitat i organització industrial, servicis i asse­ssorament en qüestions ambientals i energètiques, servicis de realitat virtual i desenrotllament de projectes d'I+D+I.   
OBJECTIU GENERAL   
AIJU, com a organisme intermedi que és, desenrotlla activitats d'interfície amb els distints agents del sistema d'I+D. Desenrotlla projectes amb distintes universitats i altres centres tecnològics que després s'apliquen a les nostres empreses associades, i també col·labora amb les distintes administracions per a transmetre les polítiques d'estes, i també comunicar les distintes necessitats que les empreses tenen.   
El projecte és de gran impacte per al desenrotllament regional, especialment en l'anomenada "Vall del Joguet". La «Vall del Joguet» abraça les poblacions d'Ibi, Onil, Biar, Tibi i Castalla i rep el seu nom de la important concentració d'empreses del joguet de la zona, on es fabriquen la majoria dels jocs i joguets, així com de la indústria auxiliar del sector.   
AIJU està ubicat en el mateix centre d'esta vall, la ciutat d'lbi. Per tant, AlJU pot desenrotllar la seua funció de centre d'investigació per a l'empresa amb una eficàcia més gran, tenint present que la finalitat d'AIJU és la investigació, el desenrotllament i la innovació tecnològica, l'augment de la competitivitat i la millora en la qualitat dels productes, dins del sector espanyol del joguet i indústries co­nnexes i afins, i en les àrees a les quals van dirigides les investigacions.   
AIJU té com a objectiu estratègic arribar a ser centre tecnològic de referència en productes infanti­ls i d'oci. Com a conseqüència d'este objectiu s'ha ampliat l'activitat, a més dels joguets, a altres productes infantils com articles de puericultura, parcs infantils, etc. Una altra ampliació de l'activitat ve per l'especialització de joguets elèctrics que suporten el pes del xiquet. Espanya és líder mundial en la fabricació d'este tipus de joguets i es treballa en els sistemes d'alimen­tació dels vehicles, bàsicament mitjançant piles d'hidrogen, així com en una bona gestió de l'energia, aplicació de supercondensadors i ús de l'electrònica.   
AIJU és l'únic centre a Europa especialitzat en este tipus d'estudis. El fet de desenrotllar el present projecte contribuirà a mantenir la seua posició de rellevància com a centre especialitzat en l'àmbit de la seguretat infantil.   
El suport a la normalització precompetitiva, a través dels plans regionals, nacionals i dels programes europeus, ha sigut un motor important en el desenrotllament de la investigació en temes rela­cionats amb la seguretat dels productes de consum, que ha fet que els grups d'investigació d'AIJU hagen aconseguit uns resultats de rellevància.   
AIJU és organisme notificat per la directiva 88/378/CEE, sobre la seguretat dels joguets, i un referent nacional i europeu en l'àmbit de la seguretat de productes.   
El present projecte sorgix com una necessitat clara de suport per al sector de la indústria manu­facturera del joguet i auxiliar davant la imminent situació de canvis en les exigències per a la comer­cialització dels seus productes.   
Les empreses que constituïxen els sectors de productes per a ús infantil, majoritàriament pimes, pre­senten dificultats per a portar a cap les inversions i investigacions que permeten un major avanç tecnològic i una més elevada competitivitat, en un mercat on els cicles de vida del producte són cada vegada més reduïts i la innovació és un aspecte clau per a mantenir la quota de mercat i l'activitat de l'empresa.   
Cal insistir en el fet que este projecte pretén la realització d'investigacions útils per al sector del joguet i també per a la indústria auxiliar, atés que la investigació en materials serà una innovació per als transformadors de plàstics i per als desenrotlladors de formulacions alternati­ves.   
Així, amb este projecte es pretén oferir una línia d'investigació de suport per a la innovació en nous productes infantils, i aconseguir que la seguretat d'estos articles no siga una limitació en el disseny ni en el desenrotllament industrial.   
Quant als desenrotllaments relacionats amb nous dispositius energètics basats en piles de combustibles, l'hidrogen i supercondensadors, hi ha capacitats en el teixit industrial i en els nostres sectors involucrats que podrien ser aprofitades per a la industrialització de propostes en este sentit, creant noves línies d'activitat, o bé diversificant sectors.   
De fet, ja es treballa amb empreses de base tecnològica que han nascut a partir de paten­ts universitàries, així com amb empreses pertanyents al sector de les energies renovables. Tot això acompanyat, en determinades activitats, de grups d'investigació, tant de la Universitat Politècnica de València, com de la Universitat d'Alacant i la Universitat Miguel Hernández.   
AIJU realitza ja, per tant, una clara tasca d'interfície i catalitzador, entre coneixement universitari que complementa el de l'associació i les empreses amb potencial interés. Resulta d'interés continuar esta tasca en el futur cada vegada amb més intensitat, gràcies a l'ampliació de les seues capacitats tant en espai com en equipament de laboratoris.   
Així, és important que un requisit de seguretat estiga suportat per una investigació rigorosa. En este sentit, el projecte és pioner en la investigació sobre seguretat infantil. Representa una inno­vació en este àmbit, ja que habitualment la incorporació d'un requisit de seguretat en les normes és degut a accidents ocorreguts amb xiquets.   
La revisió de requisits de seguretat fa que els desenrotllaments de prenormativa siguen necessaris per a poder aplicar la legislació objectivament, és a dir, que els requisits legals es puguen implantar i per tant mesurar. D'esta manera, el sector del joguet espanyol tindrà un avantatge precompetitiu per a aplicar la legislació, i millorar així el posicionament al mercat mundial.   
Per això és necessària l'ampliació de dos laboratoris:   
 1. Laboratori de seguretat física   
 2. Laboratori d'energia   
Laboratori de seguretat física:   
Per a les empreses espanyoles és fonamental el desenrotllament de nous mètodes d'assaig que assegu­ren la seguretat dels seus productes.   
Hi ha pocs estudis enfocats a la prevenció sobre riscos de tipus físic o mecànic, i és necessari, per a investigar en prenormativa, realitzar una àmplia gamma de proves físiques amb causa-efecte, i al seu torn investigar en els equips o instruments que puguen simular el comportament previsible dels xiquets. En l'aspecte químic, la investigació es fa en materials i per a això cal desenrotllar formulacions amb additius i avaluar-ne els efectes en el plàstic, i sobretot la migració a l'exterior, en concret al xiquet, quan mossega o xupla un joguet.   
   
Així, és important que un requisit de seguretat tinga el suport d'una investigació rigorosa. En este sentit el projecte és pioner en la investigació sobre seguretat infantil. Representa una inno­vació en este àmbit, ja que habitualment la incorporació d'un requisit de seguretat en les normes és degut a accidents ocorreguts amb xiquets.   
La revisió de requisits de seguretat fa que els desenrotllaments de prenormativa siguen necessaris per a poder aplicar la legislació objectivament, és a dir, que els requisits legals es puguen implantar i per tant mesurar. D'esta manera, el sector del joguet espanyol tindrà un avantatge precompetitiu per a aplicar la legislació, i millorar així el posicionament al mercat mundial.   
En el nou laboratori es disposarà d'una àrea mecanicofísica amb equipament que reproduïx les parts del cos d'un xiquet i d'altra banda disposarà de bancs de proves desenrotllats per AIJU, a fi de reproduir com estan jugant o com utilitzen el joguet.   
L'àrea química i de processament comptarà amb equipament per a realitzar mescles d'additius en els plàstics que s'utilitzen en els joguets, a fi d'aconseguir fer formulacions amb concen­tracions conegudes, per a així poder desenrotllar el mètode d'assaig.   
En este sentit, disposar d'equips d'investigació i instal·lacions per a avaluar i innovar en l'adequació dels requisits a la realitat del producte pot proporcionar la millor estratègia per a augmentar la competitivitat de les empreses.   
Laboratori d'energia:   
Les empreses espanyoles són líders en vehicles elèctrics que suporten i transporten el xiquet. Una de les formes de mantenir el liderat és la d'estudiar noves formes d'emmagatzemar i gestionar l'energia. El 2007 AIJU va començar amb un reduït laboratori especialitzat en piles d'hidrogen xicotetes, que va posar en marxa el primer vehicle alimentat per este tipus d'acumulador. Amb esta iniciativa, AIJU s'ha especialitzat en la investigació sobre acumuladors per a este tipus de vehic­les joguets i d'oci.   
En l'àrea d'energia es pretén validar noves tecnologies i dispositius d'emmagatzematge d'energia en joguets i productes lúdics electrònics. S'han adquirit recentment capacitats quant al disseny i desenrotllament de nous conceptes de productes que utilitzen tecnologies de les piles de combustible i l'hidrogen i els supercondensadors. S'han desenrotllat fins i tot prototipus de piles de combustibles i supercondensadors amb tecnologia pròpia, tant pel que fa a sistemes de control i automatismes, com en allò relatiu a nous components i materials per a la fabricació d'estos dispositius.   
De fet, en el nou laboratori d'energia hi haurà àrees dedicades a materials i conformació, una altra a electrònica i automatismes i, finalment, bancs de proves que permeten l'assaig i la validació dels nous desenrotllaments.   
OBJECTIUS ESPECÍFICS   
El projecte d'ampliació del laboratori de seguretat física de productes infantils i del laboratori d'energia i piles xicotetes per al seu ús en joguets i altres productes relacionats amb l'oci, i l'equi­pament de l'esmentat laboratori. AIJU incrementa la capacitat de transferència de tecnologia i coneixement a les empreses de sector del joguet que agrupa (el 98% en facturació en l'àmbit nacional), així com a aquelles que estan especialitzades en un altre tipus de productes infantils.   
Amb este projecte, AIJU incrementa la capacitat de transferència de tecnologia i coneixement a les empreses del sector del joguet que agrupa, així com a aquelles que estan especialitzades en un altre tipus de productes infantils. Amb el coneixement que s'adquirisca, podran ajudar a les empreses a diversificar els seus productes per a uns altres clients i canals de comercialització.   
El projecte és de gran impacte per al desenrotllament regional, especialment en l'anomenada "Vall del Jo­guet". La «Vall del Joguet» abraça les poblacions d'Ibi, Onil, Biar, Tibi i Castalla i rep el seu nom de la important concentració d'empreses del joguet de la zona, on es fabriquen la majoria dels jocs i joguets, així com de la indústria auxiliar del sector. Sorgix com una necessitat clara i directa per part d'algunes empreses fabricants de joguets de la Comunitat Valenciana, transmesa a través del contacte amb estes, on manifestaren el seu desig en la realització d'este tipus d'investi­gació i el seu interés en els resultats.   
Per a conéixer la dimensió del problema en qüestió, es procedix a explicar breument la problemàti­ca concreta que es presenta.   
Els joguets que es comercialitzen a la Unió Europea han de satisfer una sèrie de requisits de seguretat. Es pretén proporcionar als fabricants una sèrie d'especificacions tècniques que la directiva reconeix com conformes a uns requisits essencials, però estos requisits són generals i des del punt de vista tècnic són impossibles de valorar amb objectivitat si no és desenrotllant o investigant en normatives. A més d'haver de valorar eixos requisits, cal disposar de meto­dologia consensuada per diferents laboratoris, a fi que no hi haja barreres tècniques. Per tant, cal realitzar una investigació prenormativa.   
Des d'AIJU, centre de referència, s'està en disposició de realitzar estes investigacions, atés que es té el coneixement i la experiència en els aspectes tècnics de seguretat i en els aspectes lúdics del comportament del xiquet.   
Els requisits de la legislació que s'elaboren són cada vegada més exigents i nous, atés que els nous dissenys d'estos productes obliguen a l'estudi de requisits i investigacions cada vegada més sofisticats.   
La línia d'investigació que ens ocupa en el present projecte està vinculada amb requisits sobre propietats mecàniques i físiques, i sobre substàncies químiques de la normativa.   
Es tracta de requisits molt estrictes, que quan no estan definits en normes són difícils d'interpre­tar, i en múltiples ocasions han derivat en no-compliments en laboratoris espanyols i estrange­rs, amb la consegüent retirada del producte del mercat (a pesar dels esforços previs realitzats). Hi ha la problemàtica que s'ha de fer primer una investigació sobre els riscs dels productes i relacionar el disseny, l'ús i la legislació en cada cas.   
D'altra banda, i encara que no hi ha fins a hui estudis o antecedents publicats que ens perme­ten conéixer el comportament real dels xiquets de distintes edats amb este tipus de joguets i articles d'ús infantil, hi ha evidències prèvies per part de l'equip de psicòlegs i experts en joc, joguet i oci d'AIJU que ens indiquen l'ús previsible dels xiquets.   
La preocupació del sector de productes infantils, com podem observar, és doble:   
- Els fabricants fan grans esforços a intentar complir una normativa, amb la conse­güent inversió en temps i diners, per a incorporar dispositius apropiats perquè siguen segurs els articles i també perquè siguen competitius en l'exigent mercat europeu.   
- No obstant això, no resulta evident que l'esforç que es fa repercutisca en una millora de la seguretat dels productes infantils i contribuïsca a la prevenció d'accidents (preocupació bàsica per a un sector que treballa per al públic més sensible, els xiquets).   
Així, per tot això cal que el sector puga comptar amb resultats d'una investigació sòlida per a la millora de la seguretat dels seus productes i per a la possible adaptació de les normatives a la utilització real dels joguets i articles de puericultura per part dels xiquets.   
Quant a la utilització de piles de combustible i supercondensadors en joguets elèctrics i elec­trònics, AIJU ha sigut pioner a nivell mundial i es considera que és un producte que pot ser incor­porat amb relativa facilitat als productes del sector. De fet, ja hi ha al mercat algun jogue­t educatiu que ho fa.   
En primer lloc, el desenrotllament de piles de combustible i supercondensadors per a la seua aplicació en el sector dels joguets elèctrics porta associada una important connotació mediambiental, ja que es pretén desenrotllar sistemes electroquímics de generació d'energia, com són les piles de combustible, l'únic residu generat de les quals és aigua. A més, entre els components d'una pila de combustible, no trobem metalls pesats considerats perillosos per al medi ambient o la salut pública.   
Si fem una revisió dels dispositius d'emmagatzematge d'energia actualment utilitzats per jocs o joguets elèctrics trobem piles tipus R, piles botó, bateries Pb/àcid o bateries de Ni-Cd. Estos dispositius contenen metalls considerats com perillosos per al medi ambient i la salut pública, com ara Hg, Pb o Cd. Per tant, el desenrotllament de piles de combustible per a la seua utilització en joguets elèctrics, pretén solucionar l'actual problemàtica que patix este sector, que s'ha vist recentment incrementada per l'aparició de les directives RAEE i RoHS.   
En segon lloc, les piles de combustible són dispositius electroquímics de generació d'energia que, pel seu grau de complexitat, porten associat un alt nivell tecnològic. El desenrotllament d'estos dispositius no es pot fer en la majoria d'empreses del sector del joguet, per laqual cosa cal la intervenció d'un centre tecnològic d'alt nivell com AIJU, que després de l'etapa de desenrotllament puga transferir el coneixement al sector.   
En tercer lloc, les piles de combustible i supercondensadors constituïxen actualment un mercat emergent, però amb un baix nivell de desenrotllament, per la qual cosa es tracta de productes marcats per una forta innovació, que sense cap dubte, pot aportar importants línies de negoci a les empreses del sector. L'aplicació de les piles de combustible és molt àmplia i experimenta un creixement exponencial en els últims anys, en part a causa dels compromisos adquirits en la cimera de Kyoto sobre emissions de gasos d'efecte hivernacle, en part a causa de la dependència en hidrocarburs fòssils que provenen de l'exterior de la Unió Europea.   
Per tant, AIJU pretén ser en este àmbit l'instrument de les empreses del sector cap al desenrotllament de la sostenibilitat, alhora que promou l'establiment de noves línies de negoci amb un mercat de futur assegurat.  
OBJECTIUS CIENTÍFICS   
Es desenrotllaran les línies d'investigació següents:   
 1. Estudi de mètodes d'assaigs físics de seguretat de productes infantils.   
 2. Estudis de normalització precompetitius de normativa de seguretat.   
 3. Piles d'hidrogen xicotetes.   
 4. Supercondensadors.   
 5. Gestió electrònica de l'energia subministrada a vehicles elèctrics xicotets.   
Per a desenrotllar un mètode prenormatiu, és necessari considerar una gran quantitat de factors, com són la interpretació de com s'utilitza l'article, quant a les prenormes fisicomecàniques i en la preparació de la mostra quan desenrotllem mètodes químics, per la qual cosa cal introduir variables especifiques de seguretat del joguet, com són la imitació del comportament del xiquet, la reproducció a escala de laboratori del que fa un xiquet. Lògicament, no es pot analitzar amb xiquets i cal investigar en simulants d'ells, tant en el seu comportament com en els elements que reproduïxen les parts del seu cos.   
Estes variables són un dels reptes més importants, i és necessària una acurada optimització d'estos factors. És precisament este l'objectiu de la proposta, en què també s'inclouen exercicis de validació de la metodologia obtinguda.   
El projecte començarà efectuant un estudi sobre els nous requisits mecanicofísics:   
- Primer es farà un diagnòstic d'aplicació. D'una banda s'estudiarà una mostra de joguets del mercat, es prendran dades fixant unes variables i canviant-ne altres; les variables més importants que afecten estos aspectes seran les següents: disseny, dimensions, grandària, ús del joguet, etc.   
- D'altra banda, per a investigar en l'ús de substàncies químiques, cal preparar mostres d'homogeneïtat perfectament controlades, les quals seran emprades en la fase de desenrotllament del mètode. Sobre les dites mostres s'investigaran paràmetres com mostratge, grandària, forma de la mostra, pre-condicionament. S'investigarà la influència de la composició (pH, presència de proteïnes, composició salina), i especialment sobre els simulants de sa­liva, que són els paràmetres utilitzats per a prenormativa química en seguretat del joguet, ja que la legislació indica que cal reproduir el que fa el xiquet quan xupla o mossega un joguet.   
Els processos de migració s'estudiaran sota condicions dinàmiques, i això implica un estudi sobre els sistemes d'agitació: ultrasons, magnètic, head-over-heels, horitzontal. D'esta manera, serà possible establir relacions entre la quantitat d'additius migrada i el temps i la temperatura a la qual es duen a terme els experiments de migració.   
Una vegada les investigacions prenormatives estiguen acabades, es trametran estos resultats a altres laboratoris europeus, i a fi de validar els experiments es prepararà un exercici d'intercomparació entre diferents laboratoris interessats. Posteriorment, si és procedent, es trametran estos resultats al Comité Europeu de Normalització.   
PRESSUPOST D'AMPLIACIÓ  
Estes investigacions es plasmaran en els següents objectius específics:   
 1. Desenrotllament d'equipament adaptat als requisits legislatius i adequat a reproduir les activitats del xiquet jugant.   
 2. Desenrotllament de noves formulacions de materials per a ús infantil i adequats als nous requisits.   
 3. Integració d'estes investigacions i estudi amb altres laboratoris experts en joguets.   
 4. Validació dels mètodes desenrotllats mitjançant la incorporació en els comités de normalit­zació.   
 5. Disposició d'oferir als fabricants una investigació en els seus dissenys o prototipus de pro­ductes infantils.   
 6. Millora del coneixement existent en el disseny d'articles d'ús infantil i d'arguments científics per al desenrotllament de normatives en seguretat en productes infantils de manera que complisquen els requisits legislatius.   
En el laboratori d'energia es desenrotllaran les línies d'investigació següents:   
 1. I+D de sistemes energètics avançats per a la seua aplicació en dispositius portàtils.   
 2. I+D en materials i components avançats per a la seua aplicació en sistemes energètics.   
Els objectius fonamentals de la línia seran:   
 1. Adquirir i desenrotllar nous coneixements en el desenrotllament de joguets i dispositius electrò­nics portàtils el subministrament energètic dels quals siga no convencional.   
 2. Adquirir i desenrotllar nous materials i components per a la seua aplicació en nous sistemes energètics.   
- Transferir capacitats i coneixement a empreses.   
Per al desenrotllament de mètodes d'assaig i estudis precompetitius de seguretat de productes infantils, l'objectiu primordial que s'ha previst és la investigació dels distints tipus de dissenys per mitjà de prototipus i accessoris i així preavaluar el que incorporen per a complir els requisits de seguretat i la comprovació de l'eficàcia d'utilització per part dels xiquets de distintes edats. Este objectiu s'aconseguirà a través de:   
- Estudi dels distints dispositius que incorporen, a fi d'obtenir informació completa de les característiques del producte del mercat actual.   
- Realització d'un estudi amb mostres de xiquets de les capacitats d'accionament dels distints dispositius, segons la distribució per edats, sexes, grandàries, etc.   
- Establiment de millores i recomanacions d'interés per al sector, quant a la millora del disseny del producte que repercutisquen en una millora de la qualitat i seguretat d'estos.   
El projecte és totalment nou per al sector, ja que no hi ha antecedents d'estudis d'estes característiques, tant en l'àmbit nacional com en l'internacional. Hi ha a més un gran inte­rés manifest, a més de les empreses del sector, per part dels comités de normalització tant nacionals (AENOR) com europeus (CEN) en què l'equip d'AIJU, únic a Europa per les seues peculiaritats d'especialització en seguretat i joc-joguet, puga emprendre esta investigació.  
PRESSUPOST D'EQUIPAMENT:  
  
\* \* \* \* \*  
PRESUPUESTO DE AMPLIACIÓN  
  
PRESUPUESTO DE EQUIPAMIENTO:  
  
ANNEX II  
Quadre d'amortització  
   
Organisme: Associació d'Investigació de la Indústria del Joguet, Connexes i Afins (AIJU)   
Títol: AMPLIACIÓ DEL LABORATORI DE SEGURETAT FÍSICA DE PRODUCTES INFANTILS I DEL LABORATORI D'ENERGIA I PILES D'HIDROGEN PER AL SEU ÚS EN JOGUETS I ALTRES PRODUCTES RELACIONATS AMB L'OCI, I EQUIPAMENT DEL LABORATORI   
Aportació de capítol 8 concedida (euros): 1.060.611,00   
Préstec concedit - Aportació nacional (euros): 318.183,30   
Termini d'amortització: 10 anys   
Interés: Zero   
Data de venciment Quota d'amortització (euros)  
2.10.2012 31.818,33  
2.10.2013 31.818,33  
2.10.2014 31.818,33  
2.10.2015 31.818,33  
2.10.2016 31.818,33  
2.10.2017 31.818,33  
2.10.2018 31.818,33  
2.10.2019 31.818,33  
2.10.2020 31.818,33  
2.10.2021 31.818,33  
T O T A L 318.183,30  
Bestreta concedida - Aportació FEDER (euros): 742.427,70  
Termini d'amortització: 31.12.2014  
Interés: Zero  
\* \* \* \* \*  
ANEXO II  
Cuadro de amortización  
Organismo: Asociación de Investigación de la Industria del Juguete, Conexas y Afines (AIJU)   
Título: AMPLIACIÓN DEL LABORATORIO DE SEGURIDAD FÍSICA DE PRODUCTOS INFANTILES Y DEL LABORATORIO DE ENERGÍA Y PILAS DE HIDRÓGENO PARA SU USO EN JUGUETES Y OTROS PRODUCTOS RELACIONADOS CON EL OCIO Y EQUIPAMIENTO DEL MISMO   
Aportación de Capítulo 8 concedida (euros): 1.060.611,00   
Préstamo concedido - Aportación nacional (euros): 318.183,30   
Plazo de amortización: 10 años   
Interés: Cero   
Fecha de vencimiento Cuota de amortización (euros)  
2.10.2012 31.818,33  
2.10.2013 31.818,33  
2.10.2014 31.818,33  
2.10.2015 31.818,33  
2.10.2016 31.818,33  
2.10.2017 31.818,33  
2.10.2018 31.818,33  
2.10.2019 31.818,33  
2.10.2020 31.818,33  
2.10.2021 31.818,33  
T O T A L 318.183,30  
Anticipo concedido - Aportación FEDER (euros): 742.427,70  
Plazo de amortización: 31.12.2014  
Interés: Cero